གོ་བདེ་དོན་གསལ་མཁས་ལ་ཉེར་མཁོ་བཞུགས།། ༈ རྗེ་བཙུན་བླ་མ་རྩ་བ་དང་བརྒྱུད་པར་བཅས་པ་ཐམས་ཅད་ལ་ཕྱག་འཚལ་ཞིང་སྐྱབས་སུ་མཆིའོ། །བདག་སོགས་འགྲོ་བ་ཐམས་ཅད་ལ་བྱིན་གྱིས་རློབས་ཤིག །
སངས་རྒྱས་ཀུན་འདུས་ཁྱབ་བདག་རྡོ་རྗེ་འཆང༌། །སྨིན་གྲོལ་ལམ་སྟོན་རྡོ་རྗེ་སློབ་དཔོན་ཆེ། །དཀོན་མཆོག་གསུམ་གྱི་ངོ་བོ་ཁྱོད་ཉིད་དེ། །རྣམ་པ་ཀུན་ཏུ་བདག་བྱིན་བརླབ་ཏུ་གསོལ། །འདིར་ལམ་ཟབ་ནང་མའི་བྱིན་རླབས་བྱ་
85

ཚུལ་ནི། མཛེས་པའི་སྟེགས་བུ་ལ་ཆུ་བཞི་སྔོན་དུ་འགྲོ་བའི་ཉེར་སྤྱོད་ལྔ་དང༌། གཏོར་མ་ཟླུམ་པོ་གསུམ་མམ། ལྔ་ཚར་བཤམ། སློབ་དཔོན་གྱིས་མངོན་རྟོགས་ལམ་དུས་རྒྱས་བསྡུས་ཅི་རིགས་པ་དང༌། ལམ་ཟབ་ནང་གི་རྣལ
འབྱོར་ཚུལ་བཞིན་དུ་བྱ། གཏོར་བསྔོའི་རིམ་པའང་དཀྱུས་བཞིན་དུ་བྱས་ལ། དེ་ནས་སློབ་མ་བོས་ལ་ཕྱག་འབུལ་བ་ལ་སོགས་པ་ཚར་བ་དང༌། འོ། སེམས་ཅན་ཐམས་ཅད་ཀྱི་དོན་དུ་ཞེས་སོགས་སེམས་བསྐྱེད་གསལ་
གདབ། གང་གསན་པར་བྱ་བའི་ཆོས་ནི། རྣལ་འབྱོར་དབང་ཕྱུག་དཔལ་ལྡན་བིརླ་པ་དངོས་སུ་བྱོན་ནས་བླ་མ་ས་སྐྱ་པ་ཆེན་པོ་ལ་ས་དཀར་ལོགས་སུ་ཟླ་བ་གཅིག་གི་རིང་ལ་བླ་མེད་ཀྱི་རྒྱུད་སྡེ་བདུན་ཅུ་རྩ ་བདུན་ཅུ་རྩ་གཉིས་ཀྱི་ལུང
དང༌། གསུང་ངག་རིན་པོ་ཆེ་ལམ་འབྲས་བུ་དང་བཅས་པའི་ཆ་ལགཽ་དང་བཅས་པ་ཡོངས་སུ་རྫོགས་པར་གནང༌། དེའི་ནང་ཚན་ལྕགས་རིའི་ཁོངས་ལས་མི་འདའ་བའི་ཟབ་ཆོས་བཞིར་གྲགས་པའི་ལམ་ཟབ་བླ་མའི་རྣལ་འབྱོར་གྱི་
བྱིན་རླབས་ཀྱི་བཀའ་འདི་ལ་ཕྱི་ནང་གཉིས་ལས། ད་ལམ་འདིར་ལམ་ཟབ་ནང་མའི་བྱིན་རླབས་ཀྱི་བཀའ་ཡིན། དེ་ལ་སློབ་དཔོན་གྱི་བགྱི་བར་འོས་པ་རྣམས་ད་ཚོད་ནས་བསྒྲུབས་ཚར། _ད་སློབ་མའི་ངོ་སྐལ་དུ་གྱུར་པ་ལ། ད་
ལྟར་གྱི་སློབ་དཔོན་འདི་ཉིང་དཔལ་དགེས་པ་རྡོ་རྗེ་སྐུ་མདོག་སྔོན་པོ་ཞལ་བརྒྱད་ཕྱག་བཅུ་དྲུག་པ་ཡུམ་དང་བཅས་པའི་སྐུ་ཅན་དུ་གསལ་བ་ལ། ལམ་ཟབ་ནང་གི་བྱིན་རླབས་ཀྱི་བཀའ་ཞུ་བའི་ཡོན་དུ་དམིགས་ནས་མཎྜལ་དབུལ་དུ་
ཀྱེ་རྡོར་ཆོས་སྐོར་

আ
།གཞུག གང་དྲིན་མ་ནས་ཀུན་མཁྱེན་ཡེ་ཤེས་སོགས་ཀྱི་བར་གྱིས་གསོལ་བ་གདབ། རྒྱུན་བཤགས། རིགས་ལྔའི་སྡོམ་གཟུང་རྣམས་ལན་གསུམ་རེ། ཁྱེད་རང་རྣམས་ཐུགས་འདུན་འདི་བཞིན་དུ་
གནང་བར་ཞུ། ཁྱེད་རང་སོ་སོར་ཐ་མལ་གྱི་རྣམ་པ་ཅན་མ་ཡིན་པར་དཔལ་དགེས་པ་རྡོ་རྗེ་སྐུ་མདོག་སྔོན་པོ་ཞལ་བརྒྱད་ཕྱག་བཅུ་དྲུག་པ་ཡུམ་དང་མཉམ་པར་སྦྱོར་བའི་སྐུ་ཅན་དུ་གསལ་བའི་ཐུགས་ཀའི་ཧཱུྃ་ལས་འོད་ཟེར་འཕྲོས་
པས། རང་བཞིན་གྱི་གནས་ནས་བླ་མ་དང་ཐ་མི་དད་པའི་དགེས་པ་རྡོ་རྗེ་ལྷ་དགུའི་དཀྱིལ་འཁོར་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་མདུན་གྱི་ནམ་མཁར་སྤྱན་དྲངས། ཁྱེད་རང་རྣམས་ཀྱི་སྙིང་གའི་ཧཱུྃ་
ལས་གཽ་རཱི་ལ་སོགས་པའི་ལྷ་མོ་བརྒྱད་སྤྲོས་ཏེ། ནམ་མཁར་བཞུགས་པའི་དཀྱིལ་འཁོར་ལ་ཕྱི་ནང་གསང་བ་དེ་ཁོ་ན་ཉིད་ཀྱིས་མཆོད་པར་བསམས་ལ་འདི་གསུང་བར་ཞུ། དཀར་མོ་རི་དྭགས་མཚན་མ་འཛིན། །སོགས་ཚར་
གཅིག ནམ་མཁར་བྱོན་པ་དེ་ཉིད་ཁྱེད་རང་རྣམས་ཀྱི་ལུས་ལ་ཛཿཧཱུྃ་བཾ་ཧོཿ བརྗོད་པས་གཉིས་སུ་མེད་པར་ཐིམ་པའི་རྐྱེན་གྱིས། སྐད་ཅིག་གིས་རང་རང་སོ་སོའི་ལུས་རྟེན་དང་བརྟེན་པར་བཅས་པའི་དཀྱིལ་འཁོར་ཡོངས་སུ་
རྫོགས་པར་གྱུར་པ་ནི། སྤྱི་བོ་སྣ་ཚོགས་རྡོ་རྗེ། ཞེས་པ་ནས་ལུས་རང་བཞིན་གྱིས་གྲུབ་པའི་དཀྱིལ་འཁོར་དུ་གྱུར། ཅེས་པའི་བར་དཀྱུས་བཞིན་བརྗོད། ཁྱེད་རང་རྣམས་དེ་ལྟར་དུ་གསལ་བའི་སྤྱི་བོར་པད་ཉིའི་སྟེང་དུ། རྩ་བའི་
87

ཀྱེ་རྡོར་ཆོས་སྐོར་
བླ་མ་ཀྱེ་རྡོ་རྗེ་ཡབ་ཡུམ་ཟབ་མོ་ལུས་དཀྱིལ་དང་བཅས་པ། དེའི་སྤྱི་བོར་མཁན་ཆེན་རྡོ་རྗེ་འཆང་བྱམས་པ་ཀུན་དགའ་བསྟན་པའི་རྒྱལ་མཚན་ནས་རིམ་པ་བཞིན་སངས་རྒྱས་རྡོ་རྗེ་འཆང་གི་བར་ཐམས་ཅད་དཔལ་དགྱེས་པ་རྡོ་རྗེ་ཡབ་
ཡུམ་ལུས་དཀྱིལ་དང་བཅས་པ་མཐོ་བརྩེགས་སུ་བཞུགས་པར་བསམས་ལ། དེ་རྣམས་ལ་མོས་གུས་དྲག་ཏུ་བྱ་ཞིང༌། བླ་མ་རྣམས་ཀྱི་ཐུགས་ཀ་ནས་ཀྱང་འོད་ཟེར་འཕྲོས། ཕྱོགས་བཅུའི་བླ་མ་ཡི་དམ་སངས་རྒྱས་བྱང་སེམས་
ཐམས་ཅད་སྤྱན་དྲངས།
བླ་མ་རེ་རེ་ལ་ཆ་ཚང་བ་རེ་ཐིམ་པས་སྐྱབས་གནས་ཀུན་འདུས་ཀྱི་ངོ་བོར་གྱུར་པ་ལ་གསོལ་བ་འདེབས་པ་འདི་གསུང་བར་ཞུ། རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ལ་གསོལ་
བ་འདེབས་སོ། །བདག་གི་རྒྱུད་བྱིན་གྱིས་བརླབ་ཏུ་གསོལ། ཚར་གཅིག །དེ་ནས་རྡོ་རྗེ་འཆང་ཀྱེ་རྡོ་རྗེ་ཡབ་ཡུམ་ལུས་དཀྱིལ་དང་བཅས་པ་བྱང་ཆུབ་ཀྱི་སེམས་སུ་ཞུ་ནས་བིརླ་པ་ལ་ཐིམ། དེ་བྱང་ཆུབ་ཀྱི་སེམས་སུ་ཞུ་ནས་བླ་མ་
ས་སྐྱ་པ་ཆེན་པོ་ལ་ཐིམ་པ་ནས། རྩ་བའི་བླ་མ་ལ་ཐིམ་པའི་བར་རིམ་པ་བཞིན་དུ་བསྒོམ་དུ་གཞུག དེ་ནས་སྤྱི་བོར་བཞུགས་པའི་རྩ་བའི་བླ་མ་ལ་དམིགས་ནས། བླ་མ་དམ་པས་བདག་ལ་བུམ་པའི་དབང་བསྐུར་དུ་
གསོལ། བརྗོད་དུ་གཞུག དེ་ནས་སྤྱི་བོའི་བླ་མ་ཡབ་ཡུམ་སྙོམས་པར་ཞུགས་པ་ལས་བྱུང་བའི་བྱང་ཆུབ་ཀྱི་སེམས་ཁྱེད་རང་རྣམས་ཀྱི་སྤྱི་བོ་ནས་ཞུགས། སྤྱི་བོའི་ལྷ་ཚོགས་རྣམས་ལ་ཐིམ་པས་ལྷ་ཚོགས་རྣམས་གསལ་བར་
88

আ
།གྱུར། དེ་བུམ་དབང་གི་ལམ་ཡིན། ད་ཁྱེད་རང་རྣམས་རླུང་བུམ་པ་ཅན་ཞིག་འཛིན་པར་ཞུ། དེ་གཟུང་བའི་ངང་ལ་སྤྱི་བོ་ནས་ཞུགས་པའི་བྱང་སེམས་དེས་སྨིན་མཚམས་ཡན་ཆད་གང་བས་བདེ་དྲོད
འབར་བའི་མོས་པ་མཛོད། རླུང་གཟུང་བ་ནི་གསང་དབང་དང༌། སྨིན་མཚམས་ཡན་ཆད་གང་བ་ནི་ཤེར་དབང་གི་ལམ་ཡིན། དེ་ལ་བརྟེན་ནས་ཡུལ་སྣང་སྟོང་གི་ཏིང་ངེ་འཛིན་རང་ཤར་དུ་བྱུང་ནས་དགའ་བའི་ཡེ་ཤེས་མངོན་དུ་
བྱས་པར་བསམ། དེ་ནི་དབང་བཞི་པའི་ལམ་ཡིན། དེ་དག་གིས་ནི་ལུས་ཀྱི་དྲི་མ་དག བུམ་པའི་དབང་ཐོབ་པར་བྱས་པ་ཡིན། དེ་ནས་རླུང་མི་ཐུབ་ན་དལ་བུས་གཏང༌། དབང་བཞིའི་ལམ་ཚང་ཚུལ་འདི་ནི་མགྲིན་པ་མན་ཆད་
༤ལའང་རིགས་འགྲེ། ཡང་སྤྱི་བོའི་བླ་མ་ལ་དམིགས་ནས་གསོལ་གདབ་འདི་གསུང་བར་ཞུ། བླ་མ་དམ་པས་བདག་ལ་གསང་བའི་དབང་བསྐུར་དུ་གསོལ། དེ་ལྟར་གསོལ་བ་བཏབ་པས་བླ་མ་ཡབ་ཡུམ་གྱི་སྦྱོར་མཚམས་ནས་
བྱང་སེམས་ཀྱི་ཆུ་རྒྱུན་བྱུང༌། ཁྱེད་རང་རྣམས་ཀྱི་མགྲིན་པའི་འཁོར་ལོའི་ལྷ་རྣམས་ལ་ཐིམ་པས་ལྷ་རྣམས་གསལ་བར་གྱུར། ཡང་རླུང་བུམ་པ་ཅན་ཞིག་གཟུང་མཛོད། བྱང་སེམས་དེས་མགྲིན་པ་ཡན་ཆད་གང༌། མགྲིན་པར་བདེ་
དྲོད་འབར། ཤེས་པ་གསལ་སྟོང་གི་ཏིང་ངེ་འཛིན་རང་ཤར་དུ་བྱུང་ནས་མཆོག་དགའི་ཡེ་ཤེས་མངོན་དུ་བྱས། དེས་ནི་ཁྱེད་རང་རྣམས་ཀྱི་ངག་གི་དྲི་མ་དག གསང་བའི་དབང་ཐོབ་པ་ཡིན། རླུང་བཏང་ལ། ཡང་གསོལ་བ་
89

ཀྱེ་རྡོར་ཆོས་སྐོར་
གདབ་པ་འདི་གསུང་བར་ཞུ། བླ་མ་དམ་པས་བདག་ལ་ཤེས་རབ་ཡེ་ཤེས་ཀྱི་དབང་བསྐུར་དུ་གསོལ། ཡང་སྤྱི་བོའི་བླ་མ་ཡབ་ཡུམ་གྱི་སྦྱོར་མཚམས་ནས་བྱང་ཆུབ་སེམས་ཀྱི་རྒྱུན་བྱུང༌། སྙིང་ག་ཆོས་ཀྱི་འཁོར་ལོའི་ལྷ་ཚོགས་
རྣམས་ལ་ཐིམ་པས་ལྷ་རྣམས་གསལ་བར་གྱུར། བུམ་པ་ཅན་རེའང་འཛིན་པར་ཞུ། རླུང་གཟུང་བའི་ངང་ནས་བྱང་སེམས་ཀྱིས་སྙིང་ག་ཡན་ཆད་གང༌། སྙིང་གར་བདེ་དྲོད་འབར། ལུས་བདེ་སྟོང་གི་ཏིང་ངེ་འཛིན་རང་ཤར་དུ་བྱུང་
ནས། དགའ་བྲལ་གྱི་དགའ་བའི་ཡེ་ཤེས་མངོན་དུ་བྱས་པའི་མོས་པ་མཛོད། དེས་ནི་ཁྱེད་རང་རྣམས་ཀྱི་སེམས་ཀྱི་དྲི་མ་དག ཤེས་རབ་ཡེ་ཤེས་ཀྱི་དབང་ཐོབ་པ་ཡིན། རླུང་བཏང་ལ། གསོལ་གདབ་འདི་གསུང་བར་ཞུ། བླ་
མ་དམ་པས་བདག་ལ་དབང་བཞི་པ་བསྐུར་དུ་གསོལ། ཚར་གཅིག །སྤྱི་བོའི་བླ་མ་ཡབ་ཡུམ་བདེ་བ་ཆེན་པོའི་རང་བཞིན་དུ་ཞུ་ནས་ཁྱེད་རང་རྣམས་ཀྱི་སྤྱི་བོ་ནས་ཞུགས། ལྟེ་བ་དང༌། གསང་གནས་དང༌། མིག་སོགས་ཡན་
ལག་གི་ལྷ་རྣམས་ལ་ཐིམ་པས་ལྷ་རྣམས་གསལ་བར་གྱུར། ཡང་བུམ་པ་ཅན་རེ་གཟུང་མཛོད། བྱང་སེམས་དེས་སྤྱི་བོ་ནས་རྐང་མཐིལ་ཡན་ཆད་གང༌། ལྟེ་གསང་གཉིས་སུ་བདེ་དྲོད་འབར། བདེ་སྟོང་ཤིན་ཏུ་རྣམ་པར་དག་པའི་
ཏིང་ངེ་འཛིན་རང་ཤར་དུ་བྱུང་ནས་ལྷན་སྐྱེས་ཀྱི་ཡེ་ཤེས་མངོན་དུ་བྱས། སྒོ་གསུམ་གྱི་དྲི་མ་དག དབང་བཞི་པ་ཐོབ་པ་ཡིན། གསལ་སྟོང་འཛིན་པ་མ་མཆིས་པའི་ངང་ལ་ཅུང་ཟད་རེ་མཉམ་པར་འཇོག་པར་ཞུ། གཙོ་བོས་ཇི་ལྟར་
90

আ
།སོགས་རྗེས་རྣམས་སྤྱི་དང་འདྲ། ཨེ་མ་ལམ་ཟབ་ནང་གི་རྣལ་འབྱོར་འདིར། །དབང་བཞིའི་ལམ་ཚང་དབང་བཞིའི་ཆུ་བོའི་རྒྱུན། །མི་ནུབ་གོང་འཕེལ་བྱེད་པའི་ངོ་མཚར་གཏམ། །གསང་ལས་ཡང་
གསང་ཟབ་མོའི་གནད་མིན་ནམ། །ཞེས་ཀྱང་སྨྲས་སོ། །དེ་ལྟར་ལམ་ཟབ་ནང་གི་རྣལ་འབྱོར་གྱི་བྱིན་རླབས་ཀྱི་བཀའ་འདི་ནི། རྗེ་རྡོ་རྗེ་འཆང་གིས་མཛད་པའི་ལམ་ཟབ་ནང་གི་རྒུན་གྱི་ཉམས་ལེན་དང་། རྗེ་བླ་མའི་གསུང་རྒྱུན་
ཁྱད་པར་ཅན་ལ་བརྟེན་ནས། རྗེ་བཙུན་བླ་མ་རྣམས་ཀྱི་བྲན་དུ་གྱུར་པ་དགེ་སློང་ངག་དབང་ཆོས་གྲགས་ཀྱིས་མེ་མོ་གླང་གི་ལོའི་དབོ་ཟླ་བའི་དཀར་ཕྱོགས་ཀྱི་ཚེས་བཅུའི་ཉིན་སྤུ་དཀར་བླ་བྲང་རྫོང་གི་བསམ་གཏན་གྱི་ཁང་བུར་སྦྱར་
བའི་ཡི་གེ་པ་ནི་ཉི་ཤར་ཆོས་མཛད་བསོད་ནམས་ཆོས་སྐྱོང་གིས་གུས་པས་བགྱིས་པ་དགེ་ལེགས་འཕེལ། །ཤུ་བྷ་མསྟུ་སརྦ་ཛ་ག་ཏཾ།། །། འདི་གསུང་ངག་གི་ཁྲིད་འཆད་དུས་ལམ་དབང་སོང་རྗེས། ནང་བསྐྱེད་རིམ་གྱི་དམིགས་
རྗེ་བཙུན་བིརླ་པའི་སྲུང་བའི་
ཁྲིད་སྟོན་དུས་སྐབས་གསེང་ལ་འཆད་པ་ཡིན།།
আ །